Najprv sa budete musieť rozhodnúť, aký typ steppera zvolíte. Jednotlivé modely sa odlišujú svojou konštrukciou a funkčnou výbavou, to všetko ide pochopiteľne ruka v ruke s obstarávacou cenou. Lacnejšie steppery pri cvičení cielia iba na spodné partie, drahšie varianty disponujú aj expandérmi pre posilnenie hornej časti tela. Sledujte tiež možnosti regulácie záťaže a údaje o maximálnej nosnosti a hmotnosti, od ktorej sa dá odvodiť, nakoľko je daný stepper robustný.